Ijtimoiy soha obyektlarining isitish tizimlarini davlat-xususiy sheriklik asosida modernizatsiya qilish toʻgʻrisida
(resolution, 2025-03-15)

Ijtimoiy soha obyektlaridagi isitish tizimlarining kuz-qish mavsumida barqaror ishlashini taʼminlash, ushbu obyektlarga issiqlik energiyasini uzluksiz yetkazib berish hamda energiya resurslaridan oqilona va samarali foydalanish, shuningdek, sohaga xususiy investitsiyalarni keng jalb qilish maqsadida: 1. Andijon viloyatining Boʻston tumanidagi 69 ta ijtimoiy soha obyektini issiqlik energiyasi bilan taʼminlash davlat-xususiy sheriklik asosida amalga oshirilayotganligi maʼlumot uchun qabul qilinsin. 2. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari hamda tegishli ijtimoiy sohaga masʼul vazirlik va idoralar 2023 — 2026-yillarda respublika hududlarida faoliyat yuritayotgan davlat ijtimoiy soha obyektlarini ekologik toza yoqilgʻi turlariga (elektr energiyasi, quyosh suv isitish qurilmalari, quyosh panellari va shu kabilar) va muqobil issiqlik tizimlariga (issiqlik nasoslari va shu kabilar) oʻtkazish orqali kuz-qish mavsumida issiqlik energiyasi bilan uzluksiz taʼminlash, qozonxonalarni modernizatsiya qilish hamda muassasalarning issiqlik tizimini taʼmirlash va belgilangan meʼyorlarda ishlashini taʼminlashni davlat-xususiy sheriklik asosida bosqichma-bosqich joriy etish choralarini koʻrsin. Bunda: birinchi bosqichda Andijon, Namangan va Fargʻona viloyatlaridagi 5 722 ta davlat ijtimoiy soha obyektining issiqlik taʼminoti tizimlarini xususiy sektor ishtirokida modernizatsiya qilish va boshqarish tizimi joriy qilinsin; davlat ijtimoiy soha obyektlarida mavjud isitish tizimlarining joriy holatidan kelib chiqib, 2023-yilda Qoraqalpogʻiston Respublikasi, Qashqadaryo va Sirdaryo viloyatlarining barcha tuman (shahar)larida hamda boshqa viloyatlarning 2-ilovaga muvofiq tuman (shahar) larida davlat-xususiy sheriklik asosida modernizatsiya qilish ishlari boshlansin. 3. Quyidagilar: Ijtimoiy soha obyektlarining isitish tizimlarini davlat-xususiy sheriklik asosida modernizatsiya qilish va boshqarish tizimini joriy etish boʻyicha “yoʻl xaritasi” 1-ilovaga muvofiq; Qoraqalpogʻiston Respublikasi va viloyatlardagi davlat ijtimoiy soha obyektlari boʻyicha 2023-yilda davlat-xususiy sheriklik toʻgʻrisidagi bitimlarni imzolash rejasi 2-ilovaga muvofiq; Qoraqalpogʻiston Respublikasi va viloyatlarda davlat ijtimoiy soha obyektlarining isitish tizimlarini 2023-yilda davlat-xususiy sheriklik asosida modernizatsiya qilish ishlarini tashkillashtirish boʻyicha respublika ishchi guruhi (keyingi oʻrinlarda — Respublika ishchi guruhi) tarkibi 3-ilovaga muvofiq tasdiqlansin. 4. Quyidagilar Respublika ishchi guruhining asosiy vazifalari etib belgilansin: davlat ijtimoiy soha obyektlarining isitish tizimlari uchun talab etiladigan koʻmir va boshqa yoqilgʻi mahsulotlari bilan taʼminlashga koʻmaklashish; har chorakda tuman (shahar) hokimliklari va jalb qilingan xususiy sheriklar tomonidan bajarilgan ishlar natijadorligini oʻrganish va muntazam monitoring qilib borish; davlat ijtimoiy soha obyektlarining isitish tizimlarini davlat-xususiy sheriklik asosida modernizatsiya qilishda yuzaga keladigan muammolarni aniqlash va bartaraf etish choralarini koʻrish; tuman (shahar) hokimliklarining loyihalar ijrosi yuzasidan axborotlarini qabul qilish va natijasi boʻyicha Vazirlar Mahkamasiga tahliliy materiallarni kiritib borish; mazkur qarorda koʻrsatilgan topshiriqlarning belgilangan muddatlarda bajarilishini nazorat qilib borish. 5. Qurilish va uy-joy kommunal xoʻjaligi vazirligi (Sh. Xidoyatov), Energetika vazirligi (J. Mirzamahmudov), Maktabgacha va maktab taʼlimi vazirligi (X. Umarova), Sogʻliqni saqlash vazirligi (A. Xudayarov), Madaniyat vazirligi (O. Nazarbekov), Sport vazirligi (A. Ikramov), Ekologiya, atrof-muhitni muhofaza qilish va iqlim oʻzgarishi vazirligi (A. Abduxakimov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari tanlab olingan xususiy sheriklar bilan birga 2-ilovada belgilangan hududlar boʻyicha: bir oy muddatda tuman (shahar)lardagi davlat ijtimoiy soha obyektlari boʻyicha mavjud issiqlik taʼminoti tizimlarining loyiha-smeta hujjatlarini ishlab chiqish choralarini koʻrsin. Bunda xususiy sheriklar tomonidan loyiha-smeta hujjatlari ishlab chiqilib, davlat sheriklari tomonidan tuzilgan ishchi guruh muhokamasiga taqdim etiladi hamda loyiha-smeta hujjatlarini ishlab chiqish va davlat ekspertizasidan oʻtkazish xarajatlari hududlarning mahalliy budjet mablagʻlari hisobidan modernizatsiya mablagʻlari bilan birga moliyalashtiriladi; xususiy sherikka ijtimoiy soha muassasalarining foydalanilmayotgan, boʻsh turgan bino va inshootlarini foydalanish uchun vaqtinchalik ijaraga berish yoki omborxona qurilishi uchun yer uchastkasini (yer maydoniga egalik qilish huquqi berilmagan holda) ajratish choralarini koʻrsin. Bunda yer va mulkni ijaraga berish qoidalari, ijara toʻlovlarini amalga oshirish tartibi, ijaraga beruvchi va ijaraga oluvchining huquq va majburiyatlari, ijaraga berilgan mol-mulklarning roʻyxati hamda ularni nazorat qilish tartibi davlat-xususiy sheriklik toʻgʻrisidagi bitimda belgilanadi; joriy yil 1-iyulga qadar tuman (shahar)larda davlat-xususiy sheriklik asosida ijtimoiy soha obyektlarining issiqlik taʼminoti tizimini modernizatsiya qilish va boshqarish loyihalarining (keyingi oʻrinlarda — Loyihalar) konsepsiyalarini tasdiqlasin; joriy yil 1-avgustdan loyiha-smeta hujjatlari ishlab chiqilgan va loyiha konsepsiyalari tasdiqlangan tuman (shahar)lardagi ijtimoiy soha obyektlarining issiqlik tizimlarini davlat-xususiy sheriklik asosida bosqichma-bosqich modernizatsiya qilish ishlarini boshlasin. Davlat sheriklari bir hafta muddatda qonunchilikda belgilangan tartibda loyiha-smeta hujjatlarini oʻrganib chiqish boʻyicha tegishli mutaxassislarni jalb qilgan holda ishchi guruh tarkibini tasdiqlasin. Ishchi guruh tomonidan loyiha-smeta hujjatlari maʼqullanib, davlat ekspertizasidan oʻtkazilgandan soʻng, modernizatsiya ishlari boshlanishiga ruxsat beriladi hamda mazkur ishlarning sifatli va oʻz vaqtida bajarilishi boʻyicha xususiy sherik javobgar hisoblanadi. 6. Loyihalarni amalga oshirishda: davlat sherigi etib — tuman (shahar) hokimliklari hamda tegishli ijtimoiy sohaga masʼul vazirlik va idoralar hududiy organlari belgilansin. Bunda tuman(shahar)lardagi ijtimoiy soha obyektlari rahbarlari (tuman maktabgacha va maktab taʼlim boʻlimi, tuman tibbiyot birlashmasi va h.k.) davlat sherigining huquq va majburiyatlari bajarilishiga masʼul etib belgilansin; xususiy sheriklar — Oʻzbekiston Respublikasining “Davlat-xususiy sheriklik toʻgʻrisida”gi Qonuni talablariga muvofiq tender oʻtkazish va (yoki) Xalq deputatlari tuman (shahar) kengashlarining qarorlari asosida eng maqbul takliflarni tanlab olish orqali aniqlansin. 7. Belgilab qoʻyilsinki, Loyihalarni amalga oshirishda quyidagi vazifa va majburiyatlar bajarilishi taʼminlanadi: a) davlat sheriklari tomonidan: davlat ijtimoiy soha obyektlarining isitish tizimlarini xatlovdan oʻtkazish va davlat ekspertizasidan oʻtkazishni taʼminlash; loyiha-smeta hujjatlarini ishlab chiqishda ekologik toza yoqilgʻi turlari (elektr energiyasi, quyosh suv isitish qurilmalari, quyosh panellari va shu kabilar) va muqobil issiqlik tizimlari (issiqlik nasoslari va shu kabilar) orqali ishlaydigan energiya tejamkor qozonlarni oʻrnatish va obyektlardagi ichki issiqlik tarmoqlarini modernizatsiya qilishni nazarda tutish; Loyihalar boʻyicha konsepsiyalarni tasdiqlash; Loyihalarni amalga oshirish uchun tenderlarni tashkil qilish hamda xususiy sheriklarni shaffof va ochiq shartlarda tanlash; jalb qilingan xususiy sheriklar uchun zarur shart-sharoitlar yaratish va ularga isitish obyektlari va tizimlarini davlat-xususiy sheriklik toʻgʻrisidagi bitimda belgilangan muddatda vaqtinchalik bepul foydalanishga berish; Davlat budjeti hisobidan ajratiladigan mablagʻlarning davlat-xususiy sheriklik toʻgʻrisidagi bitimda belgilangan muddatlarda va miqdorlarda yoʻnaltirib borilishini taʼminlash; xususiy sheriklar tomonidan bajariladigan ishlar va xizmatlar sifatini doimiy nazorat qilib borish, natijasi boʻyicha har chorakda Respublika ishchi guruhiga axborot berish; xususiy sheriklar tomonidan davlat-xususiy sheriklik toʻgʻrisidagi bitimda belgilangan shartlar bajarilmagan taqdirda bitimni bir tomonlama bekor qilish; 2025-yil 1-oktabrga qadar ijtimoiy soha obyektlariga yetkazib berilgan issiqlik energiyasi hisobi va nazoratining onlayn tizimlari hamda issiqlik energiyasi hisoblagichlari oʻrnatilishi boʻyicha zarur choralar koʻrish; b) xususiy sheriklar tomonidan: sanitariya qoidalari, normalari va gigiyena normativlariga muvofiq ijtimoiy soha obyektlarining ichki qismlarida davlat-xususiy sheriklik toʻgʻrisidagi bitimning amal qilish muddati davomida issiqlik haroratini lozim darajada taʼminlash. Bunda 2025-yil 1-oktabrga qadar ijtimoiy soha obyektlariga yetkazib berilgan issiqlik energiyasi hisobi va nazoratining onlayn tizimlarini hamda yetkazib berilgan issiqlik miqdoriga aniqlik kiritish maqsadida issiqlik energiyasi hisoblagichlarini oʻz mablagʻlari hisobidan oʻrnatish; issiqlik energiyasi yoʻqotishlarini 30 foizga kamaytirish; ijtimoiy soha obyektlariga zamonaviy energiya tejamkor qozonlarni oʻrnatish; oʻrnatiladigan isitish qozonlarining sifatini kafolatlash va muddatidan oldin yaroqsiz holatga kelgan isitish qozonlarini oʻz mablagʻlari hisobidan yangilash. Bunday hollarda Davlat budjetidan qoʻshimcha mablagʻ ajratilmaydi; ijtimoiy soha obyektlarini isitish bilan bogʻliq barcha masalalarni oʻz zimmasiga olish. 8. Iqtisodiyot va moliya vazirligi uch oy muddatda davlat ijtimoiy soha obyektlarining issiqlik taʼminoti tizimini modernizatsiya qilish va taʼmirlash hamda yetkazib berilgan issiqlik taʼminoti uchun Davlat budjetidan mablagʻlar ajratish tartibini Vazirlar Mahkamasiga kiritsin. Maktabgacha va maktab taʼlimi vazirligi, Sogʻliqni saqlash vazirligi, Madaniyat vazirligi va Sport vazirligi doimiy ravishda DXSH loyihalari doirasida yetkaziladigan issiqlik energiyasi uchun narxlarni (tariflarni) hududiy narxlarni tartibga soluvchi organlar tomonidan oʻrnatilgan tartibda deklaratsiya qilish uchun tegishli hisob-kitoblarni kiritib borsin. 9. Xalq deputatlari tuman (shahar) kengashlariga xususiy sheriklarning eng maqbul takliflarini tanlab olishda quyidagi talablarga eʼtibor qaratish tavsiya etilsin: xususiy sheriklar mablagʻlarining ulushi kamida 50 foiz, Qoraqalpogʻiston Respublikasining uzoq hududlarda (tuman (shahar) markazidan kamida 30 km) joylashgan kichik va ayrim obyektlar uchun kamida 30 foiz va undan yuqori boʻlishi; xususiy sheriklar tomonidan koʻrsatiladigan xizmatlar uchun xarajatlar miqdori mahalliy budjet parametrlarida ushbu maqsadlar uchun koʻzda tutilgan mablagʻlarga nisbatan kam boʻlishi; xususiy sheriklarning soliq toʻlovchi sifatida ishonchli boʻlishi va oxirgi yilda tovarlarni (xizmatlarni) realizatsiya qilishdan olgan jami daromadi 3 mlrd soʻmdan kam boʻlmasligi. 10. Belgilansinki: Loyihalar har bir ijtimoiy soha obyekti boʻyicha alohida lotga ajratgan holda amalga oshiriladi; tuman (shahar)lardagi mavjud ijtimoiy soha obyektlarining sonidan, muassasalarning olis hududlarda joylashuvidan hamda tashabbuskor xususiy tadbirkorlik subyektlarining takliflaridan kelib chiqib, Respublika ishchi guruhi bilan kelishuvga koʻra ikki va undan ortiq loyihalarni birlashtirgan holda lotlarga ajratishga ruxsat beriladi. 11. Iqtisodiyot va moliya vazirligi (Sh. Kudbiyev) 2023-yilda respublika boʻyicha davlat-xususiy sheriklik asosida davlat ijtimoiy soha obyektlarining issiqlik taʼminoti tizimini modernizatsiya qilish uchun jami 500 mlrd soʻm ajratsin hamda davlat-xususiy sheriklik bitimi rasmiylashtirilishiga qarab moliyalashtirib borilishini taʼminlasin. Bunda, ushbu xarajatlar 2023-yilda Ijtimoiy va ishlab chiqarish infratuzilmasini rivojlantirish dasturida nazarda tutilgan mablagʻlarni qayta taqsimlash hamda respublika budjetining qoʻshimcha manbalari hisobidan qoplansin. 12. Isitish qozonlari ishlab chiqaruvchilarni qoʻllab-quvvatlash hamda ularga qulay shart-sharoitlarni yaratish maqsadida, belgilangan tartibda shakllantiriladigan roʻyxat boʻyicha xorijdan olib kelinadigan (import qilinadigan), respublikada ishlab chiqarilmaydigan tovarlar 2025-yilning 1-yanvariga qadar bojxona bojidan ozod qilinsin. Energetika vazirligi (J. Mirzamahmudov), “Oʻzeltexsanoat” uyushmasi (M. Yunusov) isitish qozonlari ishlab chiqaruvchilar bilan birgalikda olib kelinadigan (import qilinadigan) tovarlar roʻyxatini shakllantirsin hamda belgilangan tartibda kompleks ekspertizadan oʻtkazilishini taʼminlasin. 13. Elektrotexnika sanoatini rivojlantirishga koʻmaklashish boʻyicha ishchi guruh (D. Sultanov) mahalliy elektrotexnika mahsulotlari ishlab chiqaruvchi korxonalar bilan birga: bir oy muddatda ikki xil, jumladan qattiq yoqilgʻida ishlaydigan isitish qozonlari ishlab chiqarishni mahalliylashtirish darajasini oshirish yuzasidan chora-tadbirlar ishlab chiqsin va tasdiqlash uchun Vazirlar Mahkamasiga kiritsin; uch oy muddatda sohadagi mavjud korxonalar bazasida energiya tejovchi va xavfsizlik darajasi yuqori boʻlgan isitish qozonlari (har xil yoqilgʻida ishlaydigan) ishlab chiqarishni kengaytirish boʻyicha loyihalar roʻyxatini shakllantirsin. 14. Respublika ishchi guruhi (Sh. Kudbiyev): manfaatdor vazirlik va idoralar tomonidan tuman hamda shahar hokimliklari bilan birgalikda oʻz tasarrufidagi ijtimoiy soha obyektlarining issiqlik taʼminoti tizimi modernizatsiya qilingandan soʻng yechib olinadigan va foydalanishga yaroqli boʻlgan isitish qozonlari ehtiyoji mavjud boʻlgan budjet tashkilotlariga begʻaraz oʻtkazib berilishini tashkillashtirsin; uch oy muddatda Energetika vazirligi hamda Qoraqalpogʻiston Respublikasi Vazirlar Kengashi, viloyatlar hokimliklari bilan birgalikda davlat-xususiy sheriklik toʻgʻrisidagi bitimlar doirasida ijtimoiy soha obyektlarida energiya samaradorligini oshirish boʻyicha manzilli chora-tadbirlar rejasini ishlab chiqib, tasdiqlash uchun Vazirlar Mahkamasiga kiritsin. 15. Bosh prokuratura huzuridagi Iqtisodiy jinoyatlarga qarshi kurashish departamentining Davlat moliyaviy nazorati inspeksiyasi Loyihalarni amalga oshirish uchun Davlat budjeti hisobidan ajratiladigan mablagʻlardan maqsadli foydalanilishi ustidan moliyaviy nazorat tadbirlari har yili oʻtkazilishini taʼminlasin. Bunda, davlat sherigi va xususiy sherik Loyihalar uchun ajratiladigan Davlat budjeti mablagʻlarining maqsadli sarflanishi uchun davlat-xususiy sheriklik toʻgʻrisidagi bitimga muvofiq javobgar hisoblanadi. 16. Tegishli soha vazirliklari davlat sheriklari bilan birgalikda Loyihalar boʻyicha tasdiqlangan davlat-xususiy sheriklik toʻgʻrisidagi bitimlarda belgilangan samaradorlik koʻrsatkichlari bajarilishi va bitim shartlariga rioya etilishi yuzasidan doimiy monitoringni amalga oshirib borsin. Bunda davlat sheriklari monitoring natijasida aniqlangan kamchiliklar uchun bitimni bekor qilishgacha boʻlgan choralarni koʻrsin. 17. Axborot va ommaviy kommunikatsiyalar agentligi (A. Xodjayev), Oʻzbekiston Milliy axborot agentligi (A. Koʻchimov), Oʻzbekiston Milliy teleradiokompaniyasi (A. Xadjayev), Savdo-sanoat palatasi (D. Vahobov) tegishli tuman (shahar) hokimliklari bilan birgalikda mazkur qarorning mazmun-mohiyatini tadbirkorlik subyektlariga yetkazish maqsadida turli uchrashuvlar, tematik davra suhbatlari tashkil etsin hamda ularni ommaviy axborot vositalarida keng yoritsin. 18. Iqtisodiyot va moliya vazirligi (Sh. Kudbiyev): Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda bir oy muddatda davlat-xususiy sheriklik toʻgʻrisidagi namunaviy bitim loyihasini ishlab chiqib, barcha tuman (shahar) hokimliklariga taqdim qilsin; manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 19. Mazkur qarorning ijrosini samarali tashkil qilishga masʼul va shaxsiy javobgar etib Qoraqalpogʻiston Respublikasi Vazirlar Kengashi Raisi va viloyatlar hokimlari belgilansin. Qarorning ijrosini nazorat qilish Bosh vazir oʻrinbosarlari A.J. Ramatov va J.A. Qoʻchqorov zimmalariga yuklansin. T/r Chora-tadbirlar Amalga oshirish mexanizmlari Muddati Masʼul vazirlik va idoralar 1. Andijon, Namangan va Fargʻona viloyatlaridagi ijtimoiy soha obyektlari boʻyicha mavjud issiqlik taʼminoti tizimlarini xatlovdan oʻtkazish va loyiha-smeta hujjatlarini ishlab chiqish. 1. Ijtimoiy soha obyektlari boʻyicha mavjud issiqlik taʼminoti tizimlarini xatlovdan oʻtkazish. 2023-yil aprel Andijon viloyati hokimligi (Abduraxmonov), Namangan viloyati hokimligi (Abdurazakov), Fargʻona viloyati hokimligi (Bozarov), Qurilish va uy-joy kommunal xoʻjaligi vazirligi (Zakirov) 2. Issiqlik taʼminoti tizimlarini xatlovdan oʻtkazish orqali nuqsonlar toʻgʻrisida dalolatnomalarni rasmiylashtirish. 2023-yil may 3. Har bir obyektning loyiha-smeta hujjatini ishlab chiqib, davlat ekspertizasidan oʻtkazish. 2023-yil iyun 2. Qoraqalpogʻiston Respublikasi va boshqa viloyatlarning tuman (shahar)laridagi ijtimoiy soha obyektlarida mavjud isitish tizimlarini xatlovdan oʻtkazish va loyiha-smeta hujjatlarini ishlab chiqish. 1. Ijtimoiy soha obyektlaridagi mavjud issiqlik taʼminoti tizimlarini xatlovdan oʻtkazish. 2023-yil aprel Qoraqalpogʻiston Respublikasi Vazirlar Kengashi va viloyatlar hokimliklari, Qurilish va uy-joy kommunal xoʻjaligi vazirligi (Zakirov) 2. Mavjud issiqlik taʼminoti tizimlarining texnik holatidan kelib chiqib, 2023-yilda modernizatsiya qilinadigan obyektlar roʻyxatini shakllantirish. 2023-yil may 3. Har bir obyektni xatlovdan oʻtkazib, loyiha-smeta hujjatlarini ishlab chiqish va davlat ekspertizasidan oʻtkazish. 2023-yil iyun 3. Andijon, Namangan va Fargʻona viloyatlari hamda Qoraqalpogʻiston Respublikasi va boshqa viloyatlarning ayrim hududlaridagi ijtimoiy soha obyektlarining issiqlik taʼminoti tizimini davlat-xususiy sheriklik asosida modernizatsiya qilish va boshqarish loyihasining konsepsiyalarini tasdiqlash. 1. Loyiha konsepsiyasi va loyihani baholash hujjatlarini ishlab chiqish. 2023-yil iyun Andijon viloyati hokimligi (Abduraxmonov), Namangan viloyati hokimligi (Abdurazakov), Fargʻona viloyati hokimligi (Bozarov), Iqtisodiyot va moliya vazirligi (Kudbiyev) 2. Loyiha konsepsiyasi va loyihani baholash hujjatlarini Iqtisodiyot va moliya vazirligi bilan kelishish va tasdiqlash. 2023-yil iyul 4. Maslahat xizmatini koʻrsatish, loyiha-smeta hujjatlarini ishlab chiqish va davlat ekspertizasidan oʻtkazish xarajatlarini mablagʻ bilan taʼminlash. Qoraqalpogʻiston Respublikasi budjeti va viloyatlar mahalliy budjeti mablagʻlari hisobidan mablagʻ ajratish boʻyicha tegishli choralar koʻrish va moliyalashtirish. Zaruratga koʻra Qoraqalpogʻiston Respublikasi Vazirlar Kengashi va viloyatlar hokimliklari 5. Ijtimoiy soha obyektlarining issiqlik tizimini davlat-xususiy sheriklik asosida modernizatsiya qilish boʻyicha tender komissiyalari tarkibini tasdiqlash. 1. Har bir tuman (shahar) kesimida tender komissiyalari tarkibini shakllantirish. 2023-yil may Qoraqalpogʻiston Respublikasi Vazirlar Kengashi va viloyatlar hokimliklari 2. Tender komissiyalari tarkibini tasdiqlash uchun Vazirlar Mahkamasiga taqdim qilish. 2023-yil may 6. Andijon, Namangan va Fargʻona viloyatlari hamda respublikaning ayrim hududlaridagi ijtimoiy soha obyektlarining issiqlik taʼminoti tizimlarini davlat-xususiy sheriklik asosida modernizatsiya qilish va boshqaruvga berish. 1. Tenderni eʼlon qilish, tender takliflarini baholash va tender gʻolibini aniqlash. 2023-yil sentabr Qoraqalpogʻiston Respublikasi Vazirlar Kengashi va viloyatlar hokimliklari 2. Tender gʻolibi bilan davlat-xususiy sheriklik toʻgʻrisidagi bitimni rasmiylashtirish. 2023-yil oktabr T/r Hududlar nomi Ijtimoiy soha obyektlari soni shundan, sohalar kesimida umumtaʼlim maktablari maktabgacha taʼlim tashkilotlari sogʻliqni saqlash muassasalari madaniyat, musiqa va sport muassasalari Hammasi 13 376 6 479 4 031 2 117 749 jumladan: I. Qoraqalpogʻiston Respublikasi 1 554 758 447 222 127 1. Nukus shahri 187 60 59 39 29 2. Amudaryo tumani 164 87 51 16 10 3. Beruniy tumani 149 73 53 13 10 4. Qoraoʻzak tumani 66 34 16 10 6 5. Kegeyli tumani 73 40 16 12 5 6. Qoʻngʻirot tumani 103 51 32 14 6 7. Qonlikoʻl tumani 51 25 13 9 4 8. Moʻynoq tumani 49 19 18 8 4 9. Taxtakoʻpir tumani 54 25 16 8 5 10. Toʻrtkoʻl tumani 128 69 33 19 7 11. Xoʻjayli tumani 86 45 24 11 6 12. Chimboy tumani 99 50 30 13 6 13. Shumanay tumani 60 35 12 9 4 14. Ellikqalʼa tumani 134 73 34 15 12 15. Nukus tumani 64 33 16 11 4 16. Taxiatosh tumani 54 24 16 8 6 17. Boʻzatov tumani 33 15 8 7 3 II. Andijon viloyati 1 642 774 533 268 67 1. Andijon shahri 161 58 57 38 8 2. Xonobod shahri 25 8 9 5 3 3. Andijon tumani 119 59 33 23 4 4. Asaka tumani 152 71 50 25 6 5. Baliqchi tumani 123 63 36 20 4 6. Buloqboshi tumani 80 37 24 14 5 7. Jalaquduq tumani 113 57 35 16 5 8. Izboskan tumani 130 54 49 24 3 9. Marhamat tumani 99 47 31 17 4 10. Oltinkoʻl tumani 101 56 27 15 3 11. Paxtaobod tumani 108 52 35 16 5 12. Ulugʻnor tumani 64 31 18 11 4 13. Qoʻrgʻontepa tumani 132 66 44 16 6 14. Shahrixon tumani 153 75 57 17 4 15. Xoʻjaobod tumani 82 40 28 11 3 III. Qashqadaryo viloyati 2 090 1 194 417 348 131 1. Qarshi shahri 147 47 40 42 18 2. Qarshi tumani 126 69 27 23 7 3. Mirishkor tumani 91 43 20 21 7 4. Gʻuzor tumani 134 76 30 21 7 5. Dehqonobod tumani 147 103 11 26 7 6. Qamashi tumani 148 96 23 18 11 7. Koson tumani 176 101 43 22 10 8. Kitob tumani 155 95 28 24 8 9. Muborak tumani 71 33 19 14 5 10. Nishon tumani 93 42 24 20 7 11. Kasbi tumani 117 60 29 19 9 12. Chiroqchi tumani 168 125 18 19 6 13. Shahrisabz tumani 161 83 39 29 10 14. Yakkabogʻ tumani 160 100 29 24 7 15. Shahrisabz shahri 75 23 33 11 8 16. Koʻkdala tumani 121 98 4 15 4 IV. Namangan viloyati 1 625 716 603 246 60 1. Namangan shahri 119 55 34 25 5 2. Davlatobod tumani 67 23 25 10 9 3. Yangi Namangan tumani 57 23 21 12 1 4. Kosonsoy tumani 118 57 39 18 4 5. Mingbuloq tumani 122 49 57 12 4 6. Namangan tumani 89 36 36 13 4 7. Norin tumani 115 45 52 15 3 8. Pop tumani 159 73 53 28 5 9. Toʻraqoʻrgʻon tumani 127 62 43 18 4 10. Uychi tumani 116 46 50 16 4 11. Uchqoʻrgʻon tumani 121 49 48 20 4 12. Chortoq tumani 117 56 37 21 3 13. Chust tumani 162 77 63 18 4 14. Yangiqoʻrgʻon tumani 136 65 45 20 6 V. Fargʻona viloyati 2 455 1016 909 401 129 1. Fargʻona shahri 185 52 65 42 26 2. Qoʻqon shahri 136 50 48 30 8 3. Quvasoy shahri 75 33 23 12 7 4. Margʻilon shahri 96 39 35 15 7 5. Bagʻdod tumani 154 64 59 23 8 6. Beshariq tumani 155 64 67 15 9 7. Buvayda tumani 123 58 43 16 6 8. Dangʻara tumani 132 46 61 18 7 9. Yozyovon tumani 86 42 27 14 3 10. Quva tumani 161 70 61 23 7 11. Qoʻshtepa tumani 120 52 39 24 5 12. Oltiariq tumani 123 49 44 27 3 13. Rishton tumani 155 70 64 17 4 14. Soʻx tumani 82 35 28 14 5 15. Toshloq tumani 103 53 29 18 3 16. Oʻzbekiston tumani 170 74 64 24 8 17. Uchkoʻprik tumani 129 60 42 24 3 18. Fargʻona tumani 157 65 56 29 7 19. Furqat tumani 113 40 54 16 3 VI. Buxoro viloyati 526 228 172 97 29 1. Buxoro tumani 121 55 38 23 5 2. Vobkent tumani 102 44 34 20 4 3. Romitan tumani 105 44 34 21 6 4. Kogon tumani 55 26 14 11 4 5. Qorovulbozor tumani 30 10 9 7 4 6. Peshku tumani 113 49 43 15 6 VII. Jizzax viloyati 327 191 70 45 21 1. Arnasoy tumani 43 22 11 6 4 2. Doʻstlik tumani 50 21 18 6 5 3. Zarbdor tumani 60 35 13 9 3 4. Gʻallaorol tumani 131 92 16 18 5 5. Zafarobod tumani 43 21 12 6 4 VIII. Navoiy viloyati 220 104 51 55 10 1. Gʻozgʻon shahri 10 3 4 2 1 2. Navbahor tumani 78 37 17 21 3 3. Tomdi tumani 36 17 8 8 3 4. Konimex tumani 70 37 15 15 3 5. Uchquduq tumani 26 10 7 9 IX. Samarqand viloyati 871 442 273 100 56 1. Jomboy tumani 116 56 34 18 8 2. Narpay tumani 147 70 57 12 8 3. Tayloq tumani 128 61 44 15 8 4. Kattaqoʻrgʻon tumani 198 105 64 19 10 5. Samarqand tumani 124 53 42 18 11 6. Ishtixon tumani 158 97 32 18 11 X. Surxondaryo viloyati 556 296 145 90 25 1. Angor tumani 88 47 24 13 4 2. Bandixon tumani 73 43 13 14 3 3. Muzrabot tumani 104 58 23 18 5 4. Jarqoʻrgʻon tumani 134 67 46 15 6 5. Qiziriq tumani 90 49 22 15 4 6. Termiz tumani 67 32 17 15 3 XI. Sirdaryo viloyati 663 308 198 118 39 1. Guliston tumani 68 32 21 12 3 2. Sayxunobod tumani 73 41 15 14 3 3. Mirzaobod tumani 72 34 20 15 3 4. Guliston shahri 48 18 20 6 4 5. Shirin shahri 16 4 6 3 3 6. Yangiyer shahri 29 11 12 3 3 7. Boyovut tumani 114 55 34 21 4 8. Sardoba tumani 47 21 14 9 3 9. Xovos tumani 66 31 16 14 5 10. Oqoltin tumani 39 18 10 8 3 11. Sirdaryo tumani 91 43 30 13 5 XII. Toshkent viloyati 576 318 144 88 26 1. Boʻka tumani 93 54 20 16 3 2. Bekobod tumani 100 53 26 18 3 3. Parkent tumani 95 54 20 15 6 4. Piskent tumani 80 42 21 13 4 5. Boʻstonliq tuman 102 55 28 14 5 6. Ohangaron tumani 106 60 29 12 5 XIII. Xorazm viloyati 251 114 69 39 29 1. Xiva tumani 84 42 18 14 10 2. Yangibozor tumani 83 33 29 12 9 3. Yangiariq tumani 84 39 22 13 10 XIV. Toshkent shahri 20 20 1. Bektemir tumani 4 4 2. Mirzo Ulugʻbek tumani 2 2 3. Sergeli tumani 6 6 4. Yangihayot tumani 5 5 5. Yashnobod tumani 3 3 1. Sh. Kudbiyev — iqtisodiyot va moliya vaziri, Ishchi guruh rahbari 2. D. Sultanov — iqtisodiyot va moliya vazirining oʻrinbosari, Ishchi guruh rahbari oʻrinbosari Ishchi guruh aʼzolari 3. lavozimi boʻyicha — Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlari 4. O. Joʻrayeva — qurilish va uy-joy kommunal xoʻjaligi vazirining oʻrinbosari 5. A. Qobilov — togʻ-kon sanoati va geologiya vazirining oʻrinbosari 6. A. Jumanazarov — energetika vazirining oʻrinbosari 7. T. Komilov — maktabgacha va maktab taʼlimi vazirining oʻrinbosari 8. O. Fazilkarimov — sogʻliqni saqlash vazirining oʻrinbosari 9. N. Sabirov — Iqtisodiyot va moliya vazirligi ijtimoiy sohalar iqtisodiyot va moliyasi departamenti direktori oʻrinbosari 10. Lavozimi boʻyicha — Qoraqalpogʻiston Respublikasi Vazirlar Kengashi Raisi oʻrinbosari va viloyatlar hokimlari oʻrinbosarlari, iqtisodiyot va moliya boshqarmalari boshliqlari, soliq boshqarmalari boshliqlari, tegishli ijtimoiy soha boshqarmalari boshliqlari 11. Z. Bozorov — Davlat-xususiy sheriklikni rivojlantirish va davlat funksiyalarini qisqartirish departamenti direktori oʻrinbosari, Ishchi guruh kotibi